lv de lv id lt lv fr lv ru az lv en en id lv fr nl fr ca lv lv lv lv lv lv lv nl nb lv lv lv lv it lv lv es tr uk es en it sk lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv nl hbs_lat eo hbs_lat lv lv lv lv az en lv lv lv az lv lv lv az lv lv lv lv lv lv de lv lv lv lv lv lv lv lv sv lv lv fr lv lv lv lv lv fr lv lv de lv lv lv lv lv lv lv lv de lv lv ja lv ru pl ru ru ru ru ru ru lv lt lv sv lv de sk en sk hbs_lat lv lv sk hbs_lat uk en en lv id es es en lt lv lv
Ušakovs un Ameriks sāk sevis cildināšanas kampaņu radio un TV
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2013. gada 10. janvāris 10:13
Baltkrievijā žurnālistei Ksenijai Luckinai piespriež astoņu gadu cietumsodu
"Gribat dzīvot - bēdziet!" Zelenskis vēršas pie Krievijas okupācijas armijas
Erdogans gatavojas sarunai ar Putinu par pseidoreferendumiem Ukrainā
Borels sola Krimas stila sankcijas pret visām okupētajām Ukrainas teritorijām
Valsts prezidenta Egila Levita paziņojums par līdzdalību vēlēšanās
«Es neizmantotu jēdzienu «reklāmas kampaņa». Tā ir atskaite - mēs nestāstām, ko gribam darīt, kāda ir mūsu vīzija utt., bet vienkārši stāstām, kas ir padarīts pa to laiku, kad teju pirms četriem gadiem saņēmām no rīdziniekiem mandātu izveidot esošo Rīgas domes vadību un nostrādāt visu šo laiku. Stāstām cilvēkiem, kas ir izdarīts,» aģentūrai LETA sacīja Ušakovs.
Politiskās reklāmas sižetos Ušakovs un Ameriks stāsta gan par paveiktajiem skolu remontiem, gan rīdziniekiem nodrošināto sociālo atbalstu, slimnīcu uzturēšanu, tūristu piesaisti, atlaidēm sabiedriskajā transportā dažādām pasažieru grupām, kā arī par dažādiem attīstības projektiem, piemēram, parka iekārtošanu Lucavsalā, kultūras pils «Ziemeļblāzma» rekonstrukciju, Daugavgrīvas ielas izbūves projektu un citiem darbiem.
Izdevumus par politisko reklāmu apmaksā SC un GKR, kas šos tēriņus dala uz pusēm, jo abas partijas pieņēmušas lēmumu, ka 2013.gadā vēlēšanās startēs kā vienots bloks ar vienu sarakstu. Ušakovs norādīja, ka arī ar visiem masu medijiem ir noslēgts trīspusējs līgums, kurā viena puse ir SC, otra - GKR, bet trešā - pats medijs.
Politiskā reklāma medijos turpināsies dažas nedēļas, bet priekšvēlēšanu kampaņa sāksies mēnesi vai pusotru pirms vēlēšanām, pastāstīja Ušakovs.
Informatīvie sižeti ar nolūku tiek pārraidīti pirms vēlēšanu kampaņas laika. «Pēc tam, kad būsim snieguši atskaiti par to, kas ir padarīts, mēs varēsim stāstīt rīdziniekiem tālāk, ko plānojam darīt nākotnē,» teica politiķis. Kampaņā galvenais uzsvars būs tiešais kontakts un sarunas ar cilvēkiem.
Kopš pagājušā gada maija «Saskaņas centrs» izdod partijas reklāmas avīzi latviešu un krievu valodā «Tava Rīga», kas ik mēnesi tiek piegādāts daudzu rīdzinieku pastkastītēs. Izdevums tiek finansēts par SC līdzekļiem, un tajā tiek slavēti domes labie darbi, kā arī veltīta kritika domes opozīcijai un valdībai. Bukleta «Tava Rīga» drukāšana «Saskaņas centram» mēnesī izmaksājot 23 000 latu, bet piegāde - 6000 latu.
KNAB jau apstrādā iedzīvotāju iesniegumus par iespējamām nelikumībām
Lai arī līdz oficiālajam priekšvēlēšanu aģitācijas periodam atlicis aptuveni mēnesis, Korupcijas novēršanas un apkarošanas birojs (KNAB) jau šobrīd saņemot iesniegumus par iespējamu nelikumīgu aģitāciju, pastāstīja KNAB priekšnieks Jaroslavs Streļčenoks.
Viņš arī solīja, ka KNAB darīšot visu iespējamo, lai fiksētu tos gadījumus, kad pašvaldības, iespējams, nelikumīgi izmanto administratīvos resursus priekšvēlēšanu cīņā.
«Mēs, protams, darīsim visu. Šogad mums ir paredzēti līdzekļi, lai veiktu monitoringu reģionālajos medijos, interneta vidē, radio un televīzijā. Pilnīgu monitoringu veiksim uz šīm vēlēšanām,» uzsvēra Streļčenoks.
Lai arī oficiālais priekšvēlēšanu aģitācijas periods sāksies tikai 2.februārī, KNAB jau aptuveni reizi nedēļā šobrīd saņemot iesniegumus par iespējamu nelikumīgu aģitāciju. «Iesniegumi jau nāk un cilvēki informē par mēģinājumiem vēl neoficiālā priekšvēlēšanu periodā aģitēt. KNAB šo informāciju izvērtē atbilstoši normatīvo aktu prasībām,» norādīja KNAB priekšnieks.
Streļčenoks nešaubās, ka, tuvojoties vēlēšanu dienai, sabiedrības iesniegumu skaits pieaugs.
Lai konstatētu iespējamās nelikumības priekšvēlēšanu cīņā, KNAB arī ir izveidots speciāls plāns, kurš tuvākajā laikā tiks apstiprināts.
Vai pašvaldības aktīvi nelikumīgi izmantos administratīvos resursus priekšvēlēšanu laikā, Streļčenoks prognozēs ir atturīgs. «Redzēsim. Jebkurā gadījumā birojs darīs visu, lai nelikumības fiksētu un vainīgos sodītu,» viņš piebilda.
Jau ziņots, ka saistībā ar 1.jūnijā plānotajām pašvaldību vēlēšanām no 2.februāra līdz vēlēšanu dienai saskaņā ar likumu ir priekšvēlēšanu aģitācijas periods, kura laikā aģitācijas veikšana un aģitācijas materiālu izvietošana televīzijā un radio, preses izdevumos, internetā un publiskās vietās notiek atbilstoši likumā noteiktajai kārtībai.
KNAB vērš uzmanību, ka 1.janvārī stājās spēkā grozījumi Politisko organizāciju finansēšanas likumā, kas nosaka jaunus ierobežojumus attiecībā uz politisko partiju priekšvēlēšanu izdevumiem par reklāmas izvietošanu un labdarības pasākumu finansēšanu, sponsorēšanu. Minētajiem izdevumiem drīkst izlietot summu, kas nepārsniedz 18,56 santīmus uz katru vēlētāju iepriekšējās attiecīgās pašvaldības domes vēlēšanās.
Pašvaldību vēlēšanas notiks jūnijā.
Valsts prezidenta Egila Levita paziņojums par līdzdalību vēlēšanās
Kam topošā Itālijas premjere līdzināsies vairāk: Musolīni vai Trampam?
Sociālā dzīve/nāve "Mājā ir sešas istabas, bet man tur vietas nav." Ainas Elzas stāsts
Sabotāža Baltijas jūrā. Kuram tas bija izdevīgi?
"Nedēļas fokusā" žurnālists Bens Latkovskis Kādi ir lielākie politiķu fiasko šajā priekšvēlēšanu periodā?
Ir pazīmes, ka Krievijas un Ķīnas dezinformatori sadarbojas
Intervija ar dezinformācijas ekspertu
Robežsardze lūdz NBS nodrošināt zemessargu atbalstu uz Latvijas – Krievijas robežas
Rinkēvičs atkārtoti aicina Latvijas valstpiederīgos iespējami drīzāk pamest Krieviju
Brīdina par riskiem veselībai un elektrotīkliem, atsakoties no centralizēta karstā ūdens cirkulācijas
Krievija ierobežo piekļuvi robežai ar Gruziju
Vēlētājiem ar veselības problēmām ir iespēja pieteikt balsošanu savā atrašanās vietā, atgādina CVK
KNAB un VDD saņēmis iesniegumu par "trauksmes cēlēju" paustajām aizdomām aizsardzības nozares iepirkumos
Leiena rosina jaunas sankcijas pret Krieviju
Aizsaulē devies kādreizējais Rīgas mērs Māris Purgailis
ASV aicina amerikāņus nekavējoties pamest Krieviju
Levits: Ar cauruļvada "Nord Stream" bojāšanu Krievija ir sākusi jaunu agresijas fāzi
Daugavpilī trūkst skolotāju, kas varētu pasniegt priekšmetus latviešu valodā
Talsos apcietina vīrieti aizdomās par sievietes nogalināšanu
Dienesta suns Hanters palīdzējis atrast Tukuma novada mežā apmaldījušos sēņotāju
ASV pastiprina Krievijas kodolarsenāla novērošanu
Baida ar sankciju triecienu ekonomikai: atklāta Krievijas dezinformācijas operācija Latvijā
OбъяcHяeT TVNET Ha Hackoлbko дoporyю зиMy Mы MoжeM paccчиTыBaTb?
CoaBTop бecTceллepa "Ckaзkи Ha Hoчb для юHыx бyHTapok" o фeMиHизMe, дeTяx и BoйHe
KTo BзopBaл "CeBepHый пoTok"? EBpoпa paccлeдyeT MeraдиBepcию Ha rлaBHoM raзoпpoBoдe из Poccии
BoopyжeHHый дo зyбoB poccияHиH: ПpeMbep ЭcToHии - rлaBHaя yrpoзa бeзoпacHocTи
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa